open-index/open-wikipedia-markdown huggingface dataset:
Inventor of Evil

***Inventor of Evil*** είναι ο τίτλος του ένατου στούντιο άλμπουμ του γερμανικού thrash metal συγκροτήματος Destruction, το οποίο κυκλοφόρησε στις 22 Αυγούστου του 2005 μέσω της δισκογραφικής εταιρείας "AFM".

Οι ηχογραφήσεις του δίσκου πραγματοποιήθηκαν στο "House of Music Studios" στη Γερμανία και το "Little Greek Studios" της Ελβετίας, ενώ η μίξη του έγινε στα "Abyss Studios" του Πέρλμπι της Σουηδίας.

Οι κριτικές για τον δίσκο υπήρξαν μέτριες προς θετικές, με το "Metal Storm" να το βαθμολογεί με 7,8 / 10, το "The Metal Observer" με 7 / 10, το "Bravewords" με 8,5 / 10, το "AllMusic" με 3,5 / 5 και το "Metal Archives" με 80 %.

Για την προώθηση του άλμπουμ γυρίστηκε βίντεο κλιπ για το κομμάτι "*The Alliance of Hellhoundz*", τραγούδι στο οποίο συμμετείχαν μια σειρά γνωστών χέβι μέταλ καλλιτεχνών όπως ο Μπιφ Μπάιφορντ, ο Πολ Ντι Άνο, κ.α..

## Τραγούδια του δίσκου
* *Όλα τα κομμάτια είναι συνθέσεις των Σίρμερ και Σίφρινγκερ.*

## Θέσεις τσαρτ

## Τα μέλη των Destruction
Οι μουσικοί οι οποίοι ηχογράφησαν το "*Inventor of Evil*" ήταν οι εξής:

* **[[Μάρσελ Σίρμερ]]** - μπάσο, φωνητικά
* **Μάικ Σίφρινγκερ** - κιθάρα
* **Μαρκ Ρέιν** - τύμπανα, φωνητικά

;*Γκεστ συμμετοχές*
* **[[Μπιφ Μπάιφορντ]]** - φωνητικά
* **[[Μεσάια Μάρκολιν]]** - φωνητικά
* **[[Ντόρο Πες]]** - φωνητικά
* **Πίβι Βάγκνερ** - φωνητικά
* **Μαρκ Οσεγκέδα** - φωνητικά
* **Shagrath** - φωνητικά
* **[[Πολ Ντι Άνο]]** - φωνητικά
* **Πίτερ Τέγκτρεν** - φωνητικά
* **Björn "Speed" Strid** - φωνητικά
* **Ίνγκα Πούλβερ** - φωνητικά
* **Αντρέ Γκρίντερ** - φωνητικά
* **Φράνκι Βίνκελμαν** - φωνητικά
* **Ούλε Ούλμαν** - φωνητικά
* **Άντι Μπρουκς** - φωνητικά
* **Reimo** - φωνητικά
* **Χάρι Γουίλκενς** - κιθάρα
* **Φέρντι Ντέρνμπεγκ** - κιθάρα
* **V.O. Pulver** - κιθάρα

## Παραπομπές


## Πηγές
* Inventor of Evil - Destruction | Songs, Reviews, Credits | AllMusic
* Destruction - Inventor of Evil - Metal Storm
* Destruction - Inventor of Evil - Encyclopaedia Metallum: The Metal Archives

Κατηγορία:Δισκογραφία των Destruction
Κατηγορία:Άλμπουμ του 2005
Oi!

Το **Oi!** είναι ένα υποείδος του punk rock που προήρθε από το Ηνωμένο Βασίλειο στα τέλη του 1970. Η μουσική και η συναφής υποκουλτούρα του είχε ως στόχο να φέρει σε επαφή τους πανκς, τους σκίνχεντς, και άλλους νέους της εργατικής τάξης. Το Oi! έγινε αναγνωρισμένο είδος στα τέλη της δεκαετίας του 1970. Είναι επηρεασμένο από τους ήχους των πρώτων punk συγκροτημάτων, όπως οι Sex Pistols, οι Ramones, The Clash, και The Jam, με επιρροές από Βρετανικά ροκ συγκροτήματα της δεκαετίας του 60' όπως οι Small Faces και The Who, συνθήματα ποδοσφαίρου, παμπ ροκ συγκροτήματα όπως ο Dr Feelgood, Eddie and the Hot Rods και οι 101ers, και glam rock μπάντες όπως οι Slade κ.ά. 

Παρά το γεγονός ότι το ύφος του Oi! θεωρείται προσανατολισμένο κυρίως στους σκίνχεντς. Η κουλτούρα των σκινχεντς στο πρώιμο στάδιο ύπαρξης της, ήταν άρρηκτα συνδεδεμένη με την εργατική τάξη, την πολυφυλετικότητα και φυσικά την πανκ μουσική, παρά με την λευκή περηφάνια, όπως αυτή εκφράστηκε στο δεύτερο στάδιο αναγέννησης της σκινχεντ κουλτούρας στα τέλη της δεκαετίας του 70. Τα πρώτα συγκροτήματα αυτού του είδους αποτελούνταν κυρίως από πανκ ρόκερς. Κάποιες από τις πρώτες Oi! μπάντες ήταν οι Sham 69 και οι Cock Sparrer. Η λέξη Oi! είναι παλιά βρετανική έκφραση που σημαίνει «γεια». Η επικρατούσα ιδεολογία του αρχικού Oi! κινήματος σχετιζόταν με την εξέργεση της εργατικής τάξης. Στη θεματολογία των στίχων περιλαμβάνονται η ανεργία, τα δικαιώματα των εργαζομένων, η παρενόχληση από την αστυνομία και άλλες αρχές, και η καταπίεση από την κυβέρνηση. Επιπλέον κάποια Oi! τραγούδια μιλούν για τη βία στους δρόμους, το ποδόσφαιρο, το σεξ και το αλκοόλ.

## Παραπομπές


## Εξωτερικοί σύνδεσμοι
*oioimusic.com Weekly updated site with interviews and reviews
*Europe Punk- Music for social change, not profit.
*Oi!—The Truth history of Oi! by Garry Bushell (archived)
*Punk and Oi! in the UK  includes interviews and news about Oi! bands
*Oi! the Web Site includes information about the original Oi! compilation albums

Κατηγορία:Πανκ μουσική
'Til Death Do Us Unite

*** 'Til Death Do Us Unite*** είναι ο τίτλος του όγδοου στούντιο άλμπουμ του γερμανικού thrash metal συγκροτήματος Sodom, το οποίο κυκλοφόρησε τον Φεβρουάριο του 1997 μέσω της δισκογραφικής εταιρείας "SPV/Steamhammer".

Το εξώφυλλο του δίσκου έδειχνε έναν παχύσαρκο άντρα και μία έγκυο γυναίκα να πιέζουν με τις κοιλιές τους ένα ανθρώπινο κρανίο. Η συγκεκριμένη εικόνα λογοκρίθηκε και το άλμπουμ επανεκδόθηκε με διαφορετικό εξώφυλλο.

Αυτός ήταν ο πρώτος δίσκος των Sodom, με τον κιθαρίστα Μπερντ Κοστ και το ντράμερ Μπόμπι Σοτκόφσκι στην σύνθεση του σχήματος, η οποία υπήρξε και η πιο μακροχρόνια για το συγκρότημα, αφού άντεξε μέχρι το 2011.

Οι ηχογραφήσεις του "* 'Til Death Do Us Unite*" πραγματοποιήθηκαν στο "Ra.Sh Studio" του Γκελζενκίρχεν, τον Οκτώβριο και το Νοέμβριο του 1996.

Οι κριτικές για το άλμπουμ υπήρξαν μέτριες, αφού το "Sputnik Music" του έδωσε μέσο όρο βαθμολογιών 3,2 / 5, το "Metal Archives" 79% και το "Metal Storm" 7,3 / 10.

## Τραγούδια του δίσκου
**Όλα τα κομμάτια έχουν γραφτεί από τον [[Τόμας Ζουκ|Tom Angelripper]], εκτός αν σημειώνεται διαφορετικά.*

## Τα μέλη των Sodom
Οι μουσικοί οι οποίοι ηχογράφησαν το 'Til Death Do Us Unite ήταν οι εξής:
***[[Τόμας Ζουκ|Tom Angelripper]]** - μπάσο, φωνητικά
***Μπερντ Κοστ** - κιθάρα
***Μπόμπι Σοτκόφσκι** - τύμπανα

## Παραπομπές


## Πηγές
*'Til Death Do Us Unite - SODOM WEB SQUAD
*Sodom - 'Til Death Do Us Unite | Sputnikmusic
*Sodom - 'Til Death Do Us Unite - Encyclopaedia Metallum: The Metal Archives

Κατηγορία:Δισκογραφία των Sodom
Κατηγορία:Άλμπουμ του 1997
Σαμοανές γενικές εκλογές 2016

**Γενικές εκλογές** διεξήχθησαν στη Σαμόα στις 4 Μαρτίου 2016. Τα κύρια κόμματα που έλαβαν μέρος στις εκλογές ήταν το Κόμμα για την Προστασία των Ανθρωπίνων Δικαιωμάτων του πρωθυπουργού  Τουιλαέπα Σαϊλέλε Μαλιελεγκαόι (HRPP) και το Κόμμα Ταουτούα των Σαμόα (TSP). Το HRPP πέτυχε σαρωτική νίκη, κερδίζοντας 35 από τις συνολικά 49 έδρες της νομοθετικής συνέλευσης, ενώ 12 ανεξάρτητοι προσχώρησαν σε αυτό και έτσι ενδυναμώθηκε η μονοκομματική κυριαρχία.

## Εκλογικό σύστημα
Τα 49 μέλη της Fono εξελέγησαν από τις περιφέρειες, από τα οποία τα 35 σε μονοεδρικές περιφέρειες και τα 7 σε διεδρικές περιφέρειες.
Όλες οι έδρες αναδείχθηκαν με το πλειοψηφικό σύστημα. Στις δύο διεδρικές περιφέρειες, οι ψηφοφόροι έριξαν δύο ψήφους.
Η καθολική ψηφοφορία εισήχθη το 1990, επιτρέποντας στους Σαμοανούς πολίτες ηλικίας 21 ετών και άνω να ασκήσουν προσωπικά το εκλογικό τους δικαίωμα. Το ελάχιστο όριο ηλικίας για τους υποψηφίους ήταν τα 21 έτη ενώ έπρεπε να είναι επικεφαλής των οικογενειών τους και να διαμένει στη χώρα για τουλάχιστον τρία χρόνια πριν την ημερομηνία οριστικοποίησης των υποψηφιοτήτων. Γύρω στις 116.000 εκλογέων ήταν εγγεγραμμένοι στους εκλογικούς καταλόγους.

Με το ειδικό διάταγμα στο σύνταγμα του 2013 εξασφαλίστηκε ότι το ελάχιστο ποσοστό 10% των εδρών του κοινοβουλίου ήταν προορισμένες για τις γυναίκες.

## Εκστρατεία
Συνολικά 164 υποψήφιοι (24 γυναίκες) έλαβαν μέρος στις εκλογές: 83 από το HRPP, 23 από το TSP και 60 ανεξάρτητοι. Τέσσερις υποψήφιοι συμπεριλαμβανομένου του πρωθυπουργού και του υπηρεσιακού υπουργού Δικαιοσύνης, Φιάμε Ναόμι Ματαάφα, εξελέγησαν χωρίς αντίπαλο.

## Διεξαγωγή
Η ψηφοφορία ξεκίνησε στις 8 π.μ. (UTC+14:00) και ολοκληρώθηκε στις 15:00 στις 4 Μαρτίου. Την ημέρα της ψηφοφορίας εφαρμόστηκε απαγόρευση στο λικέρ μέχρι τις 6 το επόμενο πρωί. Δεν αναφέρθηκε κανένα επεισόδιο βίας στη διάρκεια της ψηφοφορίας.

## Αποτελέσματα
Τα προσωρινά αποτελέσματα έδειξαν ότι το Κόμμα για την Προστασία των Ανθρωπίνων Δικαιωμάτων είχε το προβάδισμα με τουλάχιστον 47 έδρες. Στις προηγούμενες εκλογές του 2011 κέρδισε 36 έδρες με 2ο μεγαλύτερο κόμμα το Κόμμα Ταουτούα των Σαμόα με 13 έδρες. Ορισμένοι υπουργοί της κυβέρνησης και ο αρχηγός της αντιπολίτευσης Παλουσάλουε Φαάπο ο Β΄ έχασαν τις έδρες τους από νεότερους βουλευτές. Εξελέγησαν και 4 γυναίκες υποψήφιες. 

## Παραπομπές


2016
Κατηγορία:Εκλογές του 2016
Can't Get No Grindin'

***Can't Get No Grindin' *** είναι ο τίτλος του άλμπουμ του Αμερικανού blues καλλιτέχνη Μάντι Γουότερς, το οποίο κυκλοφόρησε τον Αύγουστο του 1973 μέσω της δισκογραφικής εταιρείας "Chess Records". 

Αποτέλεσε την επιστροφή του Γουότερς στον ήχο των μπλουζ του Σικάγου, ενώ στο άλμπουμ συμπεριλαμβάνονταν ορχηστρικά κομμάτια όπως τα "*After Hours*" και "*Muddy Waters Shuffle*".

Επίσης, στο "*Can't Get No Grindin' *" συνεργάστηκε και πάλι με τους δικούς του μουσικούς, όπως ο Πάιντοπ Πέρκινς στο πιάνο, ο Τζέιμς Κότον στην φυσαρμόνικα, ο Πίγουι Μάντισον και ο Σάμι Λόχορν στις κιθάρες.

## Τραγούδια του δίσκου
#"Can't Get No Grindin' (What's the Matter With the Meal)" (Waters) – 2:46
#"Mother's Bad Luck Child" (Waters) – 4:56
#"Funky Butt" (Waters) – 2:56
#"Sad Letter" (Waters) – 4:15
#"Someday I'm Gonna Ketch You" (Waters)	– 3:14
#"Love Weapon" (Waters) – 4:05
#"Garbage Man" (Willie Hammond) – 2:39
#"After Hours" (Avery Parrish) – 3:50
#"Whiskey No Good" (Waters) – 4:35
#"Muddy Waters Shuffle" (Waters) – 2:19

## Οι μουσικοί
Οι μουσικοί που ηχογράφησαν το "*Can't Get No Grindin' *" ήταν οι εξής:
* **[[Μάντι Γουότερς]]** - *[[Φωνητική|φωνητικά]], [[κιθάρα]]*
* **Πάιντοπ Πέρκινς** - *[[πιάνο]]*
* **[[Τζέιμς Κότον]]** - *[[φυσαρμόνικα]]*
* **Πίγουι Μάντισον** - *[[κιθάρα]]*
* **Σάμι Λόχορν** - *[[κιθάρα]]*

## Παραπομπές


## Πηγές
* Can't Get No Grindin' - Muddy Waters | Songs, Reviews, Credits - AllMusic
* Muddy Waters - Can't Get No Grindin' (Vinyl, LP, Album) at Discogs
* Muddy Waters Can't Get No Grindin' Album Review | Rolling Stone 

Κατηγορία:Δισκογραφία του Muddy Waters
Κατηγορία:Άλμπουμ του 1973
Εξάεδρο

Στη στερεομετρία, **εξάεδρο** λέγεται ένα πολύεδρο που έχει έξι έδρες. Υπάρχουν πολυάριθμα τοπολογικώς σαφή εξάεδρα όπως για παράδειγμα ο κύβος, ο οποίος είναι κανονικό εξάεδρο με όλες του τις έδρες τετράγωνα.

## Κυρτά εξάεδρα
Υπάρχουν 7 τοπολογικώς διακριτά κυρτά εξάεδρα, εξαιρουμένων των καθρεφτισμών τους. Δύο πολύεδρα είναι «τοπολογικώς διακριτά» όταν έχουν εγγενώς διαφορετικές ρυθμίσεις εδρών και κορυφών, έτσι ώστε να είναι αδύνατο να στρεβλωθεί το ένα μέσα στο άλλο απλώς με την αλλαγή του μηκους των ακμών ή των γωνιών μεταξύ των ακμών ή των εδρών τους.

## Κοίλα εξάεδρα
Υπάρχουν τρία τοπολογικώς διακριτά εξάεδρα τα οποία μπορούν να κατασκευαστούν ως κοίλα σχήματα:

## Παραπομπές


### Πηγές

* 

Κατηγορία:Πολύεδρα
Τρίεδρο

Στη στερεομετρία, **τρίεδρο** λέγεται ένα πολύεδρο που έχει τρεις έδρες.

## Τρίεδρη γωνία
120px|μικρογραφία|δεξιά|Τρίεδρο Frenet
Μία τριάδα αυθαίρετων διανυσμάτων {*T, N, B*} με κοινή κορυφή το σημείο *P*, αποκαλείται συχνά **τρίεδρη γωνία**, δεδομένου ότι καθορίζει τρία επίπεδα.

Ο όρος «τρίεδρο» συναντάται συχνά στη μελέτη των ορθογωνίων μοναδιαίων διανυσμάτων, τα διανύσματα που αποτελούν την τρίεδρη γωνία είναι συχνά μοναδιαία και είναι το «εφαπτόμενο διάνυσμα» (*tangent vector*, που συμβολίζεται *T*), το «πρώτο κάθετο διάνυσμα» (*normal vector*, που συμβολίζεται *N*) και το «δεύτερο κάθετο διάνυσμα» (*binormal vector*, που συμβολίζεται *B*). Το τρίεδρο του Darboux, είναι ένα τέτοιο παράδειγμα, αποτελείται από τρία ορθοκανονικά διανύσματα *e*1, *e*2, *e*3 με κοινή κορυφή το σημείο *P* στον Ευκλείδειο χώρο.

Η τριάδα διανυσμάτων {*T, N, B*} αποτελεί μία ορθοκανονική βάση του *R*3 και ονομάζεται «συνοδεύον τρίεδρο» (moving frame) ή «τρίεδρο Frenet» (Frenet frame) στο σημείο *P*.

## Οσόεδρο
120px|μικρογραφία|δεξιά|Οσόεδρο {2,3}
Υπάρχει ένα ακόμα τοπολογικά πολυεδρικό σχήμα με τρεις έδρες, που εκφυλίζεται ως πολύεδρο, ενώ υφίσταται ως σφαιρική πλακόστρωση δίγωνων εδρών, το οποίο ονομάζεται τριγωνικό οσόεδρο και έχει συμβολισμό Schläfli {2,3}. Το τριγωνικό οσόεδρο διαθέτει 2 κορυφές (αντίποδα σημεία), 3 ακμές και 3 έδρες (δίγωνα).

## Παραπομπές


### Πηγές
*  
* 

Κατηγορία:Πολύεδρα
Σπυρίδων Ζάππας

Ο **Σπυρίδων Ζάππας** ήταν Έλληνας πολιτικός.

## Βιογραφία
Γεννήθηκε στην Αθήνα και σπούδασε οικονομικά. Την περίοδο 1970 - 1971 διετέλεσε υπουργός εμπορίου στην κυβέρνηση Παπαδόπουλου. 

## Παραπομπές


Κατηγορία:Έλληνες υπουργοί Εμπορίου
Ζ
Λιέτουβος Ρίτας

Η **Λιέτουβος Ρίτας** (λιθουανικά: *Lietuvos Rytas*) είναι λιθουανική επαγγελματική ομάδα καλαθοσφαίρισης. Εδρεύει στο Βίλνιους της Λιθουανίας και διεξάγει τους εντός έδρας αγώνες της στη Siemens Arena, χωρητικότητας 11.000 θεατών και στη Lietuvos rytas Arena, χωρητικότητας 2.500 θεατών. Η ομάδα πήρε την επωνυμία της από την εφημερίδα Lietuvos rytas, ενώ ο συντάκτης της εφημερίδας Γκεντβίντας Βαϊνάουσκας είναι και ο πρόεδρος του συλλόγου.

Αποτελεί έναν από τους πιο επιτυχημένους της συλλόγους καλαθοσφαίρισης της Λιθουανίας. Η Λιέτουβος Ρίτας, μεταξύ άλλων τίτλων, έχει κερδίσει δύο Γιούροκαπ, επτά Πρωταθλήματα Λιθουανίας, τρία Κύπελλα Λιθουανίας και τρία Πρωταθλήματα Βαλτικής.

## Ονομασίες
Ο τίτλος της ομάδας εμπεριέχει τον εκάστοτε κύριο χορηγό της.

* Statyba-Lietuvos Rytas (1997–1998)
* Lietuvos Rytas (1998–2018)
* Rytas (2018–σήμερα)

## Επιτυχίες
### Εγχώριες διοργανώσεις
***[[Πρωτάθλημα Καλαθοσφαίρισης Λιθουανίας|Πρωτάθλημα Λιθουανίας]]**
** **Νικήτρια (7):** 2000, 2002, 2006, 2009, 2010, 2022, 2024
* **Κύπελλο Λιθουανίας**
** **Νικήτρια (3):** 1998, 2009, 2010

### Περιφερειακές διοργανώσεις
* **Βορειοευρωπαϊκή Λίγκα**
** **Νικήτρια (1):** 2002
** *Φιναλίστ (1):* 2000
* **[[Βαλτική Λίγκα (καλαθοσφαίριση)|Βαλτική Λίγκα]]**
** **Νικήτρια (3):** 2006, 2007, 2009
* **Βαλτικό Κύπελλο**
** **Νικήτρια (3):** 2008

### Ευρωπαϊκές διοργανώσεις
* **[[Eurocup Basketball|Γιούροκαπ]]**
** **Νικήτρια (2):** 2005, 2009
** *Φιναλίστ (1):* 2007
* **[[Τριπλ Κράουν|Σμολ Τριπλ Κράουν]]** (ανεπίσημο)
** **Νικήτρια (1):** 2009

## Παραπομπές


## Εξωτερικοί σύνδεσμοι

* 

Κατηγορία:Λιθουανικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 1997
Anarcho-punk

Το **Anarcho-punk** (ελληνική απόδοση: **Αναρχό-πανκ)** είναι μουσικό είδος της πανκ ροκ που στηρίζεται στην αναρχική ιδεολογία. Πιο πλούσιο σε στίχους από τα άλλα πανκ ροκ είδη, θίγει θέματα όπως η εξουσία, η ισότητα ανδρών-γυναικών, ο φασισμός, ο ρατσισμός, η ανισότητα/ισότητα, τα δικαιώματα των ζώων, η αστυνομική βία, η παγκόσμια ειρήνη, η επανάσταση, η σημερινή κοινωνία κ.ά. Έγινε γνωστό στο τέλος της δεκαετίας του '70. Κάποια από τα πιο γνωστά συγκροτήματα του είδους είναι οι Anti-Flag, οι Crass, οι Poison Girls και οι Conflict.

## Εξωτερικοί σύνδεσμοι

*Photographic archive of anarcho-punk bands
*A critical look at anarcho-punk Links to a series of articles and interviews on the subject.
*Crass Documentary Trailers & download
*Death To The World Orthodox Christian Punk 'Zine.

Κατηγορία:Πανκ μουσική
Γεώργιος Μαντζαβίνος

Ο **Γεώργιος Μαντζαβίνος** (1888 - 23 Ιουλίου 1955) ήταν Έλληνας οικονομολόγος, τραπεζίτης και πολιτικός.

## Βιογραφικά στοιχεία
Γεννήθηκε στη Άμφισσα το 1888 και ήταν γιος γιατρού.
Σπούδασε νομικά, οικονομικά και πολιτικές επιστήμες στο Πανεπιστήμιο Αθηνών. Eντάχθηκε στο δυναμικό του Γενικού Λογιστηρίου του Κράτους, φθάνοντας μέχρι τη θέση του γενικού διευθυντή. Στην κυβέρνηση Δεμερτζή διορίστηκε υπουργός Οικονομικών, θέση την οποία διατήρησε και στην κυβέρνηση Μεταξά, από την οποία όμως αποχώρησε μόλις επιβλήθηκε η δικτατορία της 4ης Αυγούστου. Εν συνεχεία, στις 28 Σεπτεμβρίου 1936, εξελέγη υποδιοικητής της Τράπεζας της Ελλάδος, θέση στην οποία παρέμεινε μέχρι και τις 11 Φεβρουαρίου 1946, οπότε και εξελέγη διοικητής της. Διαδέχτηκε τον Κυριάκο Βαρβαρέσο, ο οποίος είχε εξαναγκαστεί σε παραίτηση. Η κυβέρνηση της 1ης Νοεμβρίου 1945 του Παναγιώτη Κανελλόπουλου τον διόρισε στη νεοσύστατη τότε Ανωτάτη Οικονομική Επιτροπή, στην οποία συμμετείχαν –μεταξύ άλλων− και οι Ξενοφών Ζολώτας, Δημήτριος Μάξιμος, Αριστοτέλης Σίδερης και Γ.Ι Πεσματζόγλου. Ο Μαντζαβίνος παρέμεινε στη θέση του Διοικητή της Τράπεζας της Ελλάδος μέχρι τη 2α Φεβρουαρίου 1955, οπότε και αποχώρησε.

Λόγω της θεσμικής του θέσης, έλαβε μέρος σε πολλές μεταβατικές ή υπηρεσιακές κυβερνήσεις διατελώντας υφυπουργός και αναπληρωτής υπουργός οικονομικών στην εξόριστη κυβέρνηση Τσουδερού, υφυπουργός οικονομικών στις κυβερνήσεις Σοφοκλή Βενιζέλου (1944) και Γεωργίου Παπανδρέου (Απριλίου 1944),  καθώς και υπουργός Οικονομικών στις κυβερνήσεις Πέτρου Βούλγαρη (Απριλίου και Αυγούστου 1945), Αρχιεπισκόπου Δαμάσκηνου και Ιωάννη Θεοτόκη.

Απεβίωσε αιφνιδίως από καρδιακή προσβολή το 1955. Ήταν παντρεμένος και γιος του ήταν ο Σταμάτης Μαντζαβίνος, ο οποίος διατέλεσε πρόεδρος του Διοικητικού Συμβουλίου του Ιδρύματος Μποδοσάκη, από το το 1991 μέχρι και το θάνατό του, τον Αύγουστο του 2007.

## Παραπομπές


## Περαιτέρω ανάγνωση
* 
* 

Κατηγορία:Έλληνες οικονομολόγοι
Κατηγορία:Έλληνες τραπεζίτες
Κατηγορία:Έλληνες υφυπουργοί Οικονομικών
Κατηγορία:Έλληνες αναπληρωτές υπουργοί Οικονομικών
Κατηγορία:Έλληνες υπουργοί Οικονομικών
Κατηγορία:Διοικητές της Τράπεζας της Ελλάδος
Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών
Παλάτι των Σπορ (Κίεβο)

Το **Παλάτι των Σπορ** (ουκρ. Київський Палац Спорту, *Kyivskyi Palats Sportu*, αγγλικά: *Palace of Sports*) είναι ένας χώρος στο Κίεβο της Ουκρανίας όπου διεξάγονται συναυλίες,αθλητικοί αγώνες,παραστάσεις κτλ.Είναι ένας πολυχώρος που άνοιξε το 1960 και ανακαινήθηκε το 1982 και το 2011.

## Ιστορία
Χτίστηκε το 1960 από τον αρχιτέκτονα Mykhailo Hrechyna και τον Oleksiy Zavarov,με σκοπό ένα σημαντικό αθλητικό κέντρο.Ο χώρος αυτός φιλοξένησε την Eurovision το 2005 με νικήτρια την Ελλάδα και την Έλενα Παπαρίζου με το τραγούδι 'My Number One' στις 21 Μαΐου του 2005 με 230 πόντους.

Κατηγορία:Αθλητικές εγκαταστάσεις στην Ουκρανία
Φιλιβέρτος Α΄ της Σαβοΐας

Ο **Φιλιβέρτος Α' ** ο *Κυνηγός* (*Philibert Ier de Savoie*, 17 Αυγούστου 1465 - 22 Σεπτεμβρίου 1482) ήταν δούκας της Σαβοΐας (1472-1482). Ήταν υιός του Αμεδαίου Θ' δούκα της Σαβοΐας και της Γιολάντας του Βαλουά, κόρης του Καρόλου Ζ' βασιλιά της Γαλλίας.

## Βιογραφία
Διαδέχθηκε τον πατέρα του το 1472 που απεβίωσε, αλλά επειδή ήταν 7ετής, επιτροπευόταν από τη μητέρα του. Ο ίδιος απεβίωσε το 1482 και τον κληρονόμησε ο νεότερος αδελφός του Καρόλου Α'.

## Οικογένεια
Το 1476 νυμφεύτηκε τη Μπιάνκα-Μαρία Σφόρτσα, κόρη του Γκαλεάτσο-Μαρία δούκα του Μιλάνου. Δεν είχαν τέκνα.

## Πρόγονοι



## Πηγές


Κατηγορία:Οίκος της Σαβοΐας
Κατηγορία:Δούκες της Σαβοΐας
Κυβέρνηση της Τσεχικής Δημοκρατίας

Η **Κυβέρνηση της Τσεχικής Δημοκρατίας** (τσεχικά: *Vláda České republiky*) ασκεί την εκτελεστική εξουσία στη χώρα.  Ως μέλη της κυβέρνησης θεωρούνται ο Πρωθυπουργός της Τσεχικής Δημοκρατίας, που είναι και πρόεδρος της κυβέρνησης, οι υπουργοί και οι υφυπουργοί. Τα καθήκοντά της ορίζονται αναλυτικά εντός του Συντάγματος της Τσεχίας.

## Σύνοψη
Η κυβέρνηση βρίσκεται υπό την ηγεσία του Πρωθυπουργού της Τσεχικής Δημοκρατίας, ο οποίος επιλέγει όλους τους υπόλοιπους υπουργούς. Η κυβέρνηση είναι αρμόδια έναντι της Βουλής των Αντιπροσώπων της Δημοκρατίας της Τσεχίας. Ο Πρωθυπουργός διορίζεται από τον Πρόεδρο της Δημοκρατίας (σήμερα αυτός είναι ο Μίλος Ζέμαν). Σε περίπτωση που ο Πρόεδρος πεθάνει ή καταστεί ανίκανος να ασκήσει τα καθήκοντά του ή αν παραιτηθεί, τότε ο Πρωθυπουργός ανέρχεται στην Προεδρία. Σημερινός Πρωθυπουργός της Τσεχικής Δημοκρατίας είναι ο Μπόχουσλαβ Σομπότκα.

## Σημερινή κυβέρνηση
Η σημερινή κυβέρνηση είναι η 13η στη σειρά από το έτος 1993, όταν διαλύθηκε η Τσεχοσλοβακία και η Τσεχία έγινε ανεξάρτητη δημοκρατία. Στο υπουργικό συμβούλιο υπάρχουν 18 μέλη, μαζί με τον πρωθυπουργό. Συγκεκριμένα, τα κυβερνητικά πόστα είναι τα εξής:

## Συμβουλευτικά Όργανα και Όργανα Εργασίας της Κυβέρνησης
Τα σημαντικότερα συμβουλευτικά όργανα και όργανα εργασίας, που χρησιμοποιούνται για την υποστήριξη των δραστηριοτήτων της κυβέρνησης, είναι τα εξής:
* Συμβούλιο Εθνικής Ασφάλειας
* Κυβερνητικό Νομοθετικό Συμβούλιο
* Διυπουργική Επιτροπή για τις Κοινοτικές Υποθέσεις των Ρομά
* Κυβερνητικό Συμβούλιο για τα Ανθρώπινα Δικαιώματα
* Κυβερνητικό Συμβούλιο για τις Εθνικές Μειονότητες
* Συμβούλιο Έρευνας και Ανάπτυξης
* Κυβερνητικό Συμβούλιο Συντονισμού Πολιτικής για τα Ναρκωτικά
* Κυβερνητική Επιτροπή Εξάρθρωσης
* Κυβερνητικό Συμβούλιο για Άτομα με Ειδικές Ανάγκες
* Κυβερνητικός Επίτροπος για τα Ανθρώπινα Δικαιώματα
* Κυβερνητικό Συμβούλιο για την Ισότητα Ευκαιριών Γυναικών και Ανδρών
* Επιτροπή για την ΕΕ
* Ανεξάρτητη Ομάδα για την Αξιολόγηση των Απαιτήσεων των Μακροχρόνιων Αναγκών Ενέργειας της Τσεχικής Δημοκρατίας
* Κυβερνητικό Συμβούλιο για τη Βιώσιμη Ανάπτυξη
* Τσεχικό Κυβερνητικό Συμβούλιο για την Υγεία και το Περιβάλλον
* Κυβερνητικό Συμβούλιο για την ασφάλεια, την υγιεινή και την υγεία στο χώρο εργασίας
* Κυβερνητικό Συμβούλιο Τρίτης Ηλικίας και Πληθυσμιακής Γήρανσης 
* Κυβερνητικό Συμβούλιο για την Οδική Ασφάλεια
* Εθνική Ομάδα Συντονισμού για την Ψηφιακή Μετάδοση
* Τσεχική Επιτροπή για την ΟΥΝΕΣΚΟ
* Κεντρική Επιτροπή Πλημμυρών 
* Το Συμβούλιο της Τσεχικής Δημοκρατίας για την Ποιότητα
* Κυβερνητικό Συμβούλιο για την αναζωογόνηση των περιοχών που επλήγησαν από τις πλημμύρες
* Επιτροπή Διαχείρισης των Περιστατικά Λοιμωδών Νοσημάτων στην Τσεχική Δημοκρατία
* Κυβερνητικό Συμβούλιο για την Κοινωνία της Πληροφορίας
* Επιτροπή για τη συμφιλίωση των σχέσεων μεταξύ του κράτους και των εκκλησιαστικών και θρησκευτικών κοινοτήτων
* Τσεχικό Κυβερνητικό Συμβούλιο - Συμβούλιο Επενδύσεων

## Παραπομπές


## Εξωτερικοί σύνδεσμοι
* 

Κατηγορία:Πολιτική της Τσεχίας
Κάρολος Α΄ της Σαβοΐας

Ο **Κάρολος Α΄** (*Carlo I di Savoia*, 29 Μαρτίου 1468 - 13 Μαρτίου 1490), ο επονομαζόμενος **ο Πολεμιστής**, ήταν δούκας της Σαβοΐας από το 1482 έως το 1490 και τιτουλάριος βασιλιάς της Κύπρου, της Ιερουσαλήμ και της Αρμενίας από το 1485 έως το 1490. Ήταν υιός του Αμεδαίου Θ΄ δούκα της Σαβοΐας και της Γιολάντας του Βαλουά, κόρης του Καρόλου Ζ΄ της Γαλλίας.

## Βιογραφία
Ο Κάρολος Α΄ διεκδικούσε το βασίλειο της Κύπρου και τους τίτλους του βασιλείου της Ιερουσαλήμ και της Μικράς Αρμενίας για τρεις λόγους: 
* το 1863 η Καρλόττα βασίλισσα της Κύπρου και διεκδικήτρια της Ιερουσαλήμ και της Μικράς Αρμενίας, εκτοπίσθηκε από τον Ιάκωβο Β΄, νόθο υιό του πατέρα της Ιωάννη Β΄ των Πουατιέ-Λουζινιάν. Η Καρλόττα, αφού προσπάθησε να ανακτήσει το βασίλειο, επώλησε τα δικαιώματά της στον Κάρολο Α΄.
* το 1487 απεβίωσε η Καρλόττα και ο Ιάκωβος Β΄ και ο υιός του είχαν αποβιώσει· διάδοχος ήταν η αδελφή του Ιωάννου Β΄, η Άννα, που όμως δεν ζούσε, ούτε ο υιός της Αμεδαίος Θ΄· επόμενος ήταν, ως υιός του Αμεδαίου Θ΄, ο Κάρολος Α΄.
* ο 2ος σύζυγος της Καρλόττας, ο Λουδοβίκος κόμης της Γενεύης, ήταν νεότερος αδελφός του Αμεδαίου Θ΄ και άτεκνος· κληρονόμος του ήταν ο Κάρολος Α΄.

Ωστόσο τα επιχειρήματά του ήταν ασθενή και η αδελφή του Άννα, ως μεγαλύτερη, θα κληρονομούσε τους τίτλους. Επειδή είχε αποβιώσει, τους κληρονόμησε η κόρη της Καρλόττα Τραστάμαρα.

## Οικογένεια
Το 1485 νυμφεύτηκε τη Λευκή Παλαιολογίνα, κόρη του Γουλιέλμου Η΄ μαρκήσιου του Μομφερράτου. Είχαν τέκνο:
* Γιολάντα-Λουίζα 1487-1449, παντρεύτηκε τον εξάδελφο τουύ πατέρα της, τον Φιλιβέρτο Β΄ δούκα της Σαβοΐας.
* Κάρολος Β΄ 1489-1496, διαδέχθηκε τον πατέρα του.

## Πρόγονοι



## Πηγές
* "The Early Dukes of Savoy", American Delegation of Savoy Orders Archived 2012-02-06 at the Wayback Machine
* Merle, Michel. "The Model of the Holy Savoyard Prince", Sabaudian Studies: Political Culture, Dynasty, and Territory (1400–1700), (Matthew Vester, ed.), Truman State University Press, 2013 ISBN 9781612480947

Κατηγορία:Οίκος της Σαβοΐας
Κατηγορία:Επίτιμοι βασιλείς της Ιερουσαλήμ
Κατηγορία:Δούκες της Σαβοΐας
Ακουρσός

Η **Ακουρσός** είναι κοινότητα της επαρχίας Πάφου στην Κύπρο.

## Τοποθεσία
Η Ακουρσός είναι κτισμένη σε απόσταση 20 χιλιομέτρων βόρεια της Πάφου. Βρίσκεται σε υψόμετρο 455 μέτρων από την επιφάνεια της θάλασσας. Στα βόρεια και ανατολικά συνορεύει με τον Κάθηκα, στα νοτιοανατολικά και νότια με την Κοίλη και στα δυτικά με την Πέγεια.

## Ονομασία
Οι Τουρκοκύπριοι κάτοικοι της κοινότητας ισχυρίζονταν ότι η ονομασία της κοινότητας προέρχεται από την τουρκική λέξη *Ακαρσού*, που σημαίνει *τρεχούμενο νερό*. 

## Πληθυσμός
Σύμφωνα με τις απογραφές πληθυσμού που έγιναν στην Κύπρο, μέχρι το 1974 στην Ακουρσό κατοικούσαν Ελληνοκύπριοι και Τουρκοκύπριοι, με τους Τουρκοκύπριους να είναι περισσότεροι. 

Κατά τις διακοινοτικές διαταραχές του 1958, η πλειοψηφία των Τουρκοκύπριων εγκατέλειψε την κοινότητα και μετακινήθηκε στη Σκυλλούρα. Μετά την εγκαθίδρυση της Κυπριακής Δημοκρατίας επέστρεψαν στην Ακουρσό. Κατά τις διακοινοτικές διαταραχές της περιόδου 1963-64, μερικοί Τουρκοκύπριοι έφυγαν ξανά και εγκαταστάθηκαν στα Μαντριά και στον τουρκοκυπριακό θύλακα της Πάφου. Οι περισσότεροι επέστρεψαν στην Ακουρσό μετά από μερικούς μήνες.

Μετά την τουρκική εισβολή του 1974, μερικοί Τουρκοκύπριοι έφυγαν κρυφά μέσω των βουνών προς τη βόρεια Κύπρο. Άλλοι πήγαν στη Βρετανική Βάση Ακρωτηρίου από την οποία μεταφέρθηκαν τον Ιανουάριο του 1975 στη βόρεια Κύπρο. Όσοι παρέμειναν στην Ακουρσό μετακινήθηκαν στις 3 Σεπτεμβρίου 1975 με τη συνοδεία της UNFICYP. Οι περισσότεροι εγκαταστάθηκαν στη Λάπηθο και στον Λάρνακα της Λαπήθου.

Στην Ακουρσό παρέμειναν οι Ελληνοκύπριοι κάτοικοι της. Τις επόμενες δεκαετίες ο πληθυσμός μειώθηκε λόγω αστυφιλίας.

Ο πίνακας που ακολουθεί παρουσιάζει τον πληθυσμό της κοινότητας όπως καταγράφηκε στις απογραφές πληθυσμού που έγιναν στην Κύπρο.

## Παραπομπές


Κατηγορία:Κοινότητες της Επαρχίας Πάφου
Κάρολος Β΄ της Σαβοΐας

Ο **Κάρολος Β΄** (*Charles-Jean-Amédée de Savoie*, 23 Ιουνίου 1488 - 16 Απριλίου 1496) ήταν κόμης της Σαβοΐας (1490-1496). Ήταν υιός του Καρόλου Α' δούκα της Σαβοΐας και της Λευκής Παλαιολογίνας.

## Βιογραφία
Είχε γεννηθεί στο Τορίνο. Όταν απεβίωσε ο πατέρας του το 1490, ο Κάρολος Β' ήταν ενός έτους, έτσι επιτροπευόταν από τη μητέρα του. Όταν ο Κάρολος Η' Βαλουά εξεστράτευσε για να κατακτήσει τη Νάπολη, η μητέρα του επέτρεψε το ελεύθερο πέρασμα του στρατού του δια μέσου του δουκάτου.

Απεβίωσε στο Μoνκαλιέρι πέφτοντας από το κρεβάτι του στα 8 έτη του. Τον διαδέχθηκε ο νεότερος αδελφός του πάππου του, ο Φίλιππος Β' ο οποίος όμως ήταν ηλικιωμένος και απεβίωσε το επόμενο έτος. Έτσι τον διαδέχθηκε ο υιός του Φιλιβέρτος Β' που πρώτη του σύζυγος ήταν η Γιολάντα-Λουίζα, αδελφή του Καρόλου Β'.

## Πρόγονοι




## Πηγές
* Sabaudian Studies: Political Culture, Dynasty, and Territory (1400–1700), ed. Matthew Vester, (Truman State University Press, 2013), 6-9.
*Michael Mallett and Christine Shaw, The Italian Wars, 1494-1559, (Pearson Education Limited, 2012), 6.

Κατηγορία:Οίκος της Σαβοΐας
Κατηγορία:Επίτιμοι βασιλείς της Ιερουσαλήμ
Κατηγορία:Δούκες της Σαβοΐας
Κατηγορία:Κόμητες της Γενεύης
Μπέτυ Λιβανού

Η **Δέσποινα Τράτα** (Αθήνα, 9 Ιανουαρίου 1951), γνωστή καλλιτεχνικά ως **Μπέτυ Λιβανού**, είναι Ελληνίδα ηθοποιός.

## Βιογραφία
Γεννήθηκε το στις 9 Ιανουαρίου 1951 στην αθηναϊκή συνοικία της Ακαδημίας Πλάτωνος, όπου και μεγάλωσε.

Σπούδασε υποκριτική στο Θέατρο Τέχνης «''Κάρολος Κουν''». Έχει συμμετάσχει σε πολλές ελληνικές ταινίες, τηλεοπτικές σειρές και θεατρικές παραστάσεις. Το 2010 δημιούργησε τη θεατρική ομάδα Παιανίας-Γλυκών Νερών «Εν Λευκώ» με την οποία δίνει παραστάσεις, πολλές από τις οποίες είναι για φιλανθρωπικούς σκοπούς.

Το 1980 παντρεύτηκε τον σκηνοθέτη και κινηματογραφιστή Γιώργο Πανουσόπουλο, με τον οποίο απέκτησε δύο κόρες, τη Δέσποινα και τη Μαργαρίτα. Σήμερα ζει και ασχολείται με το κτήμα της στην Παιανία.

## Φιλμογραφία

## Διακρίσεις
# Βραβείο Α' Γυναικείου Ρόλου Φεστιβάλ Ελληνικού Κινηματογράφου Θεσσαλονίκης 1979 (*Ταξίδι του Μέλιτος*)
# Κρατικό Βραβείο Α' Γυναικείου Ρόλου 1984 (*[[Ξαφνικός έρωτας]]*)
# Κρατικό Βραβείο Β' Γυναικείου Ρόλου 1992 (*Το πεθαμένο λικέρ*)
# Βραβείο Β' Γυναικείου Ρόλου Φεστιβάλ Ελληνικού Κινηματογράφου Θεσσαλονίκης 1993 (*Η εποχή των δολοφόνων*)
# Το 2025 στο πλαίσιο του 66ου διεθνούς φεστιβάλ κινηματογράφου Θεσσαλονίκης της απονεμήθηκε τιμητική διάκριση για την «προσφορά της στον πολιτισμό».

## Παραπομπές


## Εξωτερικοί σύνδεσμοι
* Η γνωστή ηθοποιός μιλάει στην Athens Voice για τη ζωή της

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Ρομπέρτ Αμπατζιάν

Ο **Ρομπέρτ Αλεξάντρ Αμπατζιάν** (, 16 Νοεμβρίου 1996 – 2 Απριλίου 2016) ήταν Αρμένιος κατώτερος λοχίας στον αμυντικό στρατό της Δημοκρατίας Ναγκόρνο-Καραμπάχ. Μετ αθάνατο τιμήθηκε με την τιμή Ήρωας του Αρτσάχ που είναι ο υψηλότερος τιμητικός τίτλος της Δημοκρατίας του Ναγκόρνο-Καραμπάχ. Ο Αμπαγιάν είναι ο νεότερος άνθρωπος που τιμήθηκε με τον τίτλο αυτό, σε ηλικία 19 ετών.

Ο Αρμπαγιάν πολέμησε πολλές ώρες εναντίον ειδικών δυνάμεων των Αζερικών Ένοπλων Δυνάμεων κατά τις συγκρούσεις Αρμενίας-Αζερμπαϊτζάν του 2016. Παρόλο που βρέθηκε μόνος αντιμέτωπος με ένα μεγάλο αριθμό εχθρών, προσποιήθηκε ότι παραδινόταν, ενώ όταν πλησίασαν οι εχθροί έριξε μια χειροβομβίδα ανατινάζοντας τους εχθρούς τους και τον εαυτό του.

Για τις ενέργειες του κατά τη διαφύλαξη των συνόρων της Ναγκόρνο-Καραμπάχ τιμήθηκε μετά θάνατο, στις 8 Μαΐου 2016, με το τίτλο Ήρωας του Αρτσάχ.

## Παραπομπές


## Εξωτερικοί σύνδεσμοι
* 

Κατηγορία:Αρμένιοι στρατιωτικοί
Ιαπωνόφιλος

Η **Ιαπωνοφιλία** αναφέρεται στην εκτίμηση και την αγάπη της ιαπωνικής κουλτούρας, τους ανθρώπους ή την ιστορία της χώρας. Στα ιαπωνικά ο όρος «ιαπωνόφιλος» είναι «shinnichi» (親日, σιννίτσι). Ο όρος χρησιμοποιήθηκε για πρώτη φορά τον 18ο αιώνα και τις αρχές του 19ου, πριν η Ιαπωνία γίνει πιο ανοικτή στο εξωτερικό εμπόριο.

## Ιστορία
Ο Καρλ Πέτερ Τούνμπεργκ και ο Φίλιπ Φραντς φον Ζίμπολντ βοήθησαν να εισαχθεί η ιαπωνική χλωρίδα, έργα τέχνης και άλλα αντικείμενα στην Ευρώπη τα οποία κέντρισαν το ενδιαφέρον. Ο Λευκάδιος Χερν περιγράφεται ως «επιβεβαιωμένος ιαπωνόφιλος» από τον εκδοτικό οίκο Τσαρλς Ε. Τουτλ σε προλόγους αρκετών βιβλίων του.

Στην πρώτη δεκαετία του 20ού αιώνα, αρκετοί Βρετανοί συγγραφείς επαινούν την Ιαπωνία. Το 1904, για παράδειγμα, η Μπέατρις Ουέμπ έγραψε πως η Ιαπωνία ήταν ένα «ανερχόμενο αστέρι του ανθρώπινου αυτοελέγχου και της φώτισης», εγκωμιάζοντας τον «καινοτόμο κολεκτιβισμό» της Ιαπωνίας, και την «παράξενη» σκοπιμότητα και ευρύτητα πνεύματος της «φωτισμένης επαγγελματικής ελίτ». Εν μέρει αυτό ήταν αποτέλεσμα της μείωσης της βρετανικής βιομηχανικής υπεροχής, με τη Γερμανία και την Ιαπωνία να αυξάνονται συγκριτικά. Η Γερμανία θεωρήθηκε ως κοντινή απειλή, αλλά η Ιαπωνία είχε θεωρηθεί ως πιθανός σύμμαχος.

## Σήμερα
Σήμερα, ο όρος ιαπωνόφιλος συνδέεται συχνά με τους οτάκου και γενικότερα την κουλτούρα anime και manga. Κυρίως εντός του διαδικτύου, οι Ιαπωνόφιλοι είναι αποκαλούμενοι συχνά ως "weeaboos" ή "wapanese" (Wannabe Japanese), λέξη με πολύ αρνητική σημασία.

## Παραπομπές


Κατηγορία:Πολιτισμός της Ιαπωνίας
Γερουσία του Κοινοβουλίου της Τσεχικής Δημοκρατίας

Η **Γερουσία του Κοινοβουλίου της Τσεχικής Δημοκρατίας** (τσεχικά: *Senát Parlamentu České republiky*) είναι ο άνω θάλαμος του Κοινοβουλίου της Τσεχικής Δημοκρατίας. Η έδρα της Γερουσίας είναι το Παλάτι Βάλενσταϊν, εντός της Πράγας.

## Δομή

Η Γερουσία έχει 81 μέλη, που εκλέγονται για εξαετή θητεία, μέσω ενός εκλογικού πλειοψηφικού συστήματος, το οποίο αντιπροσωπεύει τις εκλογικές περιφέρειες της χώρας. Ένας υποψήφιος για τη Γερουσία δεν απαιτείται να είναι μέλος κάποιου πολιτικού κόμματος (σε αντίθεση με την κάτω βουλή).

Η Γερουσία έχει ένα πρόεδρο και τέσσερις αντιπροέδρους. Τα μέλη της συμμετέχουν σε ειδικές και μη επιτροπές.

Η καγκελαρία της γερουσίας έχει δημιουργηθεί για να παρέχει επαγγελματικές, οργανωτικές και τεχνικές υπηρεσίες. Η γερουσία καταλαμβάνει διάφορα ιστορικά μέγαρα στο κέντρο της Πράγας, εντός του προαστίου Μάλα Στράνα. Το 2005 ο προϋπολογισμός του ήταν 561,2 τσεχικές κορώνες.

## Εξουσίες
Η γερουσία μπορεί να καθυστερήσει έναν προτεινόμενο νόμο που ψηφίστηκε από τη Βουλή των Αντιπροσώπων της Τσεχικής Δημοκρατίας, αν και το βέτο του μπορεί να αγνοηθεί όταν στη Βουλή υπάρχει απόλυτη πλειοψηφία (δηλαδή τουλάχιστον 101 από τα 200 μέλη) σε μια επαναλαμβανόμενη ψηφοφορία. Η γερουσία, εντούτοις, δεν μπορεί να αγνοηθεί όταν ψηφίζει συνταγματικούς νόμους και διεθνείς συνθήκες.

Επιπλέον, η γερουσία αποφασίζει σχετικά με το διορισμό των δικαστών στο Συνταγματικό Δικαστήριο της Τσεχικής Δημοκρατίας, έχοντας το δικαίωμα να εμποδίσει υποψηφίους, και μπορεί να προτείνει νέους νόμους. Ωστόσο, η γερουσία δεν μπορεί να ψηφίσει τον προϋπολογισμό της χώρας και να προβεί σε πρόταση μομφής εναντίον της κυβέρνησης, σε αντίθεση με τη Βουλή των Αντιπροσώπων.

Ο πρόεδρος της γερουσίας είναι ο δεύτερος ισχυρότερος αξιωματούχος στην Τσεχία, για εθιμοτυπικούς κυρίως λόγους, μετά από τον πρόεδρο της δημοκρατίας. Στην πράξη, όμως, η εξουσία του είναι ελάχιστη. 

## Ιστορικά στοιχεία
Η γερουσία ιδρύθηκε με το συνταγματικό νόμο του τσεχικού εθνικού συμβουλίου (ČNR), στις 16 Δεκεμβρίου 1992. Ο κύριος λόγος για τη δημιουργία της ήταν η ανάγκη να εξευρεθεί ένα μέρος για τα μέλη της ομοσπονδιακής συνέλευσης, που απολύθηκαν κατά την διάλυση της Τσεχοσλοβακίας. Άλλοι λόγοι που δόθηκαν ήταν ο προσδιορισμός της θέσης της γερουσίας ως ένα ασφαλές όργανο επιδιόρθωσης νόμων της κάτω αίθουσας και ως εργαλείο εξισορρόπησης της εξουσίας, ενάντια στην κυριαρχία ενός μονοκομματικού κράτους.

Λόγω της αντιπολίτευσης από τη Δημοκρατική Συμμαχία Πολιτών και από τους πολιτικούς που φοβόντουσαν την αραίωση της κρατικής εξουσίας, η γερουσία δεν συστάθηκε τα πρώτα χρόνια μετά την ανεξαρτησία. Οι πρώτες εκλογές για τη γερουσία πραγματοποιήθηκαν το 1996, με τη συμμετοχή των ψηφοφόρων να φτάνει περίπου στο 35%.

## Πρόεδροι της Γερουσίας

## Παραπομπές


Κατηγορία:Πολιτική της Τσεχίας
Τζαμάλα

Η **Σουσάνα Τζαμαλαντίνοβα** (Κριμαϊκά ταταρικά: *Susana Camaladinova*, ουκρανικά: *Суса́на Алі́мівна Джамаладі́нова*, 27 Αυγούστου 1983), επαγγελματικά γνωστή ως **Τζαμάλα**, είναι Ουκρανή τραγουδίστρια, ηθοποιός και συνθέτης. Ήταν η εκπρόσωπος της Ουκρανίας στον διαγωνισμό τραγουδιού της Eurovision το 2016 με το τραγούδι '1944', το οποίο νίκησε ανάμεσα σε 26 χώρες στον μεγάλο τελικό.

## Ζωή και καριέρα
Η ** Τζαμάλα** γεννήθηκε στο Ος της Κιργιζίας από Τάταρο πατέρα και Αρμένισα μητέρα. Οι πρόγονοι της είναι από το Ναγκόρνο-Καραμπάχ και η ίδια ισχυρίζεται πως είχε συγγένεια διαμέσου της προ-γιαγιάς της με τον συνθέτη Αράμ Χατσατουριάν.  Μερικοί από τους προγόνους της διώχθηκαν βίαια από την Κριμαία στην Ασία υπό τον Ιωσήφ Στάλιν κατά τη διάρκεια του Β΄ Παγκοσμίου πολέμου, αν και οι πρόγονοι της ήταν με το μέρος των Σοβιετικών. Κατά τη διάρκεια αυτής της απέλασης, μια από τις γιαγιάδες της πέθανε μέσα σε ένα φορτηγό-φορτίο και την πέταξαν έξω σαν σκουπίδι. Μετά την ανεξαρτησία της Ουκρανίας, η οικογένειά της επέστρεψε πάλι στην Ουκρανία. Η Τζαμάλα υπήρξε λάτρης της μουσικής από μικρή ηλικία. Έκανε την πρώτη επαγγελματική ηχογράφηση της στην ηλικία των εννέα, τραγουδώντας 12 λαϊκά παιδικά τραγούδια Τατάρων της Κριμαίας. Στη συνέχεια μπήκε στο μουσικό κολέγιο της Συμφερόπολης και αργότερα αποφοίτησε από την Εθνική μουσική ακαδημία της Ουκρανίας, ως τραγουδίστρια της όπερας, αλλά προτίμησε να κάνει καριέρα στην Ποπ μουσική.

### Eurovision 2011
Στις αρχές του 2011 πήρε μέρος στην ουκρανική εθνική επιλογή για να αντιπροσωπεύσει τη χώρα της με το τραγούδι 'Smile', στα ελληνικά *χαμογέλα*. Το τραγούδι ήταν το αγαπημένο του κοινού, αλλά στον εθνικό τελικό έφτασε στην 3η θέση, ανάμεσα σε 19 συμμετοχές.

### Eurovision 2016
[μικρογραφία|285x285px|Η Τζαμάλα στη [Διαγωνισμός Τραγουδιού Eurovision|Eurovision του 2016.]]
Η Τζαμάλα στη δεύτερή της απόπειρα να αντιπροσωπεύσει την Ουκρανία στον διαγωνισμό στέφθηκε με απόλυτη επιτυχία. Το τραγούδι της *[[1944(τραγούδι)|1944]]* αναφέρεται στην απέλαση των Τατάρων της Κριμαίας και κυρίως για την ιστορία της γιαγιάς της που έχασε την κόρη της στη διαδρομή τους προς την κεντρική Ασία. Η Τζαμάλα έγραψε το τραγούδι της το 2014. Στον 2ο ημιτελικό όπου εμφανίστηκε πήρε την πρόκριση για τον μεγάλο τελικό στην 21η θέση, καταφέροντας να συγκινήσει το κοινό και τις επιτροπές βγάζοντας της 2η, αλλά με το νέο σύστημα ψηφοφορίας βγήκε στην πρώτη θέση με 534, αφήνοντας πίσω της την Αυστραλία με 511 βαθμούς και τη Ρωσία με 491 βαθμούς. Το τραγούδι της Τζαμάλα και οι στίχοι του τραγουδιού προκάλεσαν ηχηρές αντιδράσεις από τη ρωσική πλευρά, υποστηρίζοντας ότι αναφέρεται στα γεγονότα της Κριμαίας. Ο Ρώσος πολιτικός, Φράντς Κλίντσεβιτς, δήλωσε "η πολιτική νίκησε την τέχνη".

Έπειτα από τη νίκη της, τιμήθηκε με τον τίτλο Καλλιτέχνης του Λαού της Ουκρανίας από τον πρόεδρο Πετρό Ποροσένκο.

## Δισκογραφία
### Studio albums

### Extended plays

### Live albums

### Singles

## Φιλμογραφία

## Παραπομπές


Κατηγορία:Ουκρανές τραγουδίστριες
Κατηγορία:Συμμετέχοντες στη Eurovision
Κατηγορία:Κριμαίοι Τάταροι
Κατηγορία:Νικητές Διαγωνισμού Τραγουδιού Eurovision
Παλάτι του Κρομέριτς

Το **Παλάτι του Κρομέριτς** (τσέχικα: *Zámek Kroměříž*) είναι η κύρια κατοικία των αρχιεπισκόπων του Όλομουτς από το 1777 και βρίσκεται στο Κρομέριτς της Τσεχικής Δημοκρατίας.

## Ιστορία

Η πρώτη κατοικία στην περιοχή ιδρύθηκε από τον επίσκοπο Στάνισλας Τούρζο, το 1497. Το κτίριο χτίστηκε σε ύστερο γοτθικό ρυθμό, με μια μικρή ποσότητα αναγεννησιακής λεπτομέρειας. Κατά τη διάρκεια του τριακονταετή πολέμου, το οίκημα λεηλατήθηκε από τον σουηδικό στρατό (1643).

Το 1664, ένας επίσκοπος από την ισχυρή οικογένεια του Λιχτενστάιν επιφόρτισε τον αρχιτέκτονα Φιλιμπέρτο Λουτσέζε με το έργο της ανακαίνισης του παλατιού σε αρχιτεκτονικό ρυθμό μπαρόκ. Το σημαντικότερο μνημείο των έργων του Λουτσέζε στο Κρομέριτς ήταν ο «Κήπος Αναψυχής», μπροστά από το παλάτι. Μετά το θάνατο του Λουτσέζε, το 1666, ο Τζιοβάνι Πιέτρο Τενκάλα ολοκλήρωσε τις εργασίες στον κύριο κήπο και ξανάχτισε το παλάτι σε ρυθμό που θύμιζε τη σχολή του Τορίνο.

Μετά τις σημαντικές ζημιές που υπέστη το παλάτι από μια μεγάλη πυρκαγιά, το Μάρτιο του 1752, ο επίσκοπος Μαξιμιλιανός Ράιχσγκραφ φον Χάμιλτον ανέθεσε σε δύο κορυφαίους αυτοκρατορικούς καλλιτέχνες, τον Φραντς Άντον Μάουλμπερτς και τον Γιόζεφ Στερν, το έργο της διακόσμησης των αιθουσών του παλατιού με τα έργα τους. Εκτός από τις ζωγραφιές τους, το παλάτι εξακολουθεί να στεγάζει μια συλλογή έργων τέχνης, που γενικά θεωρείται η δεύτερη καλύτερη μετά την Εθνική Πινακοθήκη της Πράγας. Το μεγαλύτερο μέρος της συλλογής αποκτήθηκε από τον επίσκοπο Κάρελ στην Κολωνία, το 1673. Το παλάτι περιέχει, επίσης, ένα εξαιρετικό μουσικό αρχείο και βιβλιοθήκη 33.000 τόμων.

## Αρχιτεκτονική
Η ΟΥΝΕΣΚΟ έχει περιλάβει το παλάτι και τον κήπο του, μεταξύ των μνημείων παγκόσμιας πολιτιστικής κληρονομιάς. Όπως εξηγούσε ο φάκελος της υποψηφιότητας του μνημείου, «το κάστρο είναι ένα καλό, αλλά όχι εξαιρετικό παράδειγμα ενός τύπου αριστοκρατικής ή πριγκιπικής κατοικίας, που έχει επιζήσει ευρύτατα στην Ευρώπη. Ο Κήπος Αναψυχής, αντίθετα, είναι ένα πολύ σπάνιο και σε μεγάλο βαθμό ανέπαφο παράδειγμα κήπου σε μπαρόκ ρυθμό». Εκτός από τον κύριον κήπο, υπάρχει επίσης ένας λιγότερο γνωστός αγγλικός κήπος του δέκατου ένατου αιώνα, ο οποίος υπέστη ζημιές κατά τη διάρκεια των πλημμυρών του 1997.

Οι εσωτερικοί χώροι του παλατιού χρησιμοποιήθηκαν εκτενώς από τον Μίλος Φόρμαν ως σταθμός για το Αυτοκρατορικό Παλάτι Χόφμπουργκ της Βιέννης, κατά τη διάρκεια των γυρισμάτων της ταινίας Αμαντέους (1984). Η κύρια αίθουσα ακροάσεων χρησιμοποιήθηκε, επίσης, στην ταινία Αθάνατη Αγαπημένη του 1994, στη σκηνή κοντσέρτου για πιάνο.

## Παραπομπές


## Εξωτερικοί σύνδεσμοι

*Φωτογραφίες του παλατιού
*εικονικό ταξίδι στο Κρομέριτς
*ανεπίσημες σελίδες του Κρομέριτς 

Κατηγορία:Κάστρα στην Τσεχία
Κρομεριτς
ΕΒΕ Μπάσκετς Όλντενμπουργκ

Η **ΕΒΕ Μπάσκετς Όλντενμπουργκ** (γερμανικά: *EWE Baskets Oldenburg*) είναι γερμανική επαγγελματική ομάδα καλαθοσφαίρισης. Εδρεύει στο Όλντενμπουργκ της Γερμανίας και διεξάγει τους εντός έδρας αγώνες της στην Große EWE Arena, χωρητικότητας 6.069 θεατών.

## Ιστορία
Ο σύλλογος ξεκίνησε το έτος 1954 ως τμήμα καλαθοσφάιρισης του αθλητικού συλλόγου Όλντενμπουργκερ Τούρνερμπουντ (Oldenburger Turnerbund). Κατά το έτος 2001, το τμήμα καλαθοσφάιρισης της Όλντενμπουργκερ διαμορφώθηκε ως νέος διακριτός σύλλογος με την επωνυμία ΕΒΕ Μπάσκετς Όλντενμπουργκ, βασισμένη στον κύριο χωρηγό της ομάδας την εταιρεία EWE AG.

Την περίοδο 2008–09, η ΕΒΕ Μπάσκετς Όλντενμπουργκ γνώρισε τη μεγαλύτερή της επιτυχία κατακτώντας το Πρωτάθλημα Γερμανίας. Ως εκ τούτου, την επόμενη περίοδο, 2009–10, αγωνίστηκε στην Ευρωλίγκα. Το 2015, στέφθηκε κυπελλούχος Γερμανίας ως οικοδέσποινα του Final Four. Στον ημιτελικό, η Όλντενμπουργκ νίκησε τη Βόννη με 71–77 και στον τελικό επικράτησε της Μπάμπεργκ με 70–72.

## Ονομασίες
Έπειτα από την ανεξαρτητοποίηση της, η ομάδα μετονομάστηκε.

* Oldenburger TB (1954–2001)
* EWE Baskets Oldenburg (2001–σήμερα)

## Επιτυχίες
***[[Πρωτάθλημα Καλαθοσφαίρισης Γερμανίας|Πρωτάθλημα Γερμανίας]]**
**2008–09
***Κύπελλο Γερμανίας**
**2015
***Σούπερ Καπ Γερμανίας**
**2009

## Παραπομπές


## Εξωτερικοί σύνδεσμοι
* 

Κατηγορία:Γερμανικοί σύλλογοι καλαθοσφαίρισης
Κατηγορία:Ιδρύσεις αθλητικών συλλόγων το 2001
Κατηγορία:Ιδρύσεις ομάδων καλαθοσφαίρισης το 2001
Εαρινή Συμφωνία

Η ***Εαρινή Συμφωνία*** είναι αλληγορικός πίνακας του Νικολάου Γύζη. Η δημιουργία του πίνακα ξεκίνησε το 1885 και ολοκληρώθηκε το 1886. Η *Εαρινή Συμφωνία* εκτίθεται στην Εθνική Πινακοθήκη. Ο πίνακας θεωρήθηκε η αρχή της νεοϊδεαλιστικής τέχνης του Γύζη.

## Περιγραφή
Στην *Εαρινή Συμφωνία* απεικονίζονται αιθέριες και αγγελικές μορφές, κάποιες από τις οποίες παρουσιάζονται να παίζουν βιολί και άρπα. Φαίνονται να είναι ταυτόχρονα και άυλες αλλά και ανθρώπινες. Οι δεκάδες αυτές οπτασίες, μεταξύ τους και νεαρές μορφές, κατευθύνονται από την ομίχλη προς στο εύφορο έδαφος. Ο ουρανός και η γη δείχνουν να ενώνονται, με σκοπό την αναγέννηση της φύσης.

## Συμβολισμός
Ο πίνακας, με τις αέρινες φιγούρες και τη μουσική υπότασή του, αναδεικνύει τη μεγαλειότητα της Άνοιξης και την αναγέννησης της φύσης.

## Ιστορία
Η *Εαρινή Συμφωνία* αρχικά εκτέθηκε στο Γερμανικό Τμήμα της Έκθεσης του Παρισιού, ενώ έπειτα αποκτήθηκε από τη Νέα Πινακοθήκη του Μονάχου, στα υπόγεια της οποίας έπαθε σημαντικές φθορές. Υπό άγνωατες συνθήκες, βρέθηκε αργότερα στη Μασσαλία, και αγοράστηκε εκεί από τον Αντώνη Μπενάκη, ο οποίος τη χάρισε στην Εθνική Πινακοθήκη της Αθήνας.

## Πηγές
*"Οι Μεγάλοι Έλληνες Ζωγράφοι: Νικόλαος Γύζης"*, Ιωάννης Παπαϊωάννου, ISBN 960-442-542-0

## Εξωτερικοί σύνδεσμοι
*Έργα του Νικολάου Γύζη στο Museum Syndicate 

Κατηγορία:Έργα ζωγραφικής του Νικολάου Γύζη
Κλέων Κοσμίδης

Ο **Κλέων Κοσμίδης** (1896 - 16 Μαΐου 1974) ήταν Έλληνας έμπορος.

## Βιογραφία
Γεννήθηκε το 1896. Ήταν πρόεδρος του Εμπορικού Συλλόγου της Θεσσαλονίκης. Εξελέγη βουλευτής Θεσσαλονίκης με τον Ελληνικό Συναγερμό στις εκλογές του 1952.
Πέθανε στις 16 Μαΐου 1974.

## Παραπομπές


Κατηγορία:Βουλευτές Θεσσαλονίκης
Κατηγορία:Βουλευτές εκλεγμένοι με τον Ελληνικό Συναγερμό
Κτήριο που χορεύει

thumb|250px|Άποψη του κτιρίου που χορεύει
Το **Κτήριο που χορεύει** (τσεχικά: *Tančící dům*), γνωστό και ως *Φρεντ και Τζίντζερ*, είναι κτήριο γραφείων στη Πράγα, Τσεχία. Σχεδιάστηκε από τον Τσεχοκροάτη αρχιτέκτονα Βλάντο Μίλουνιτς σε συνεργασία με τον Αμερικανό αρχιτέκτονα Φρανκ Γκέρι σε ένα άδειο οικόπεδο δίπλα στον ποταμός Μολδάβα. Το κτήριο σχεδιάστηκε το 1992 και ολοκληρώθηκε το 1996. Ο μη-παραδοσιακός σχεδιασμός με τις καμπύλες γραμμές ήταν αμφιλεγόμενος την εποχή κατασκευής, καθώς το κτήριο βρίσκεται ανάμεσα σε μπαρόκ, γοτθικά και αρ νουβώ κτίρια για τα οποία είναι γνωστή η Πράγα. Κοντά στο κτήριο έμενε ο τότε πρόεδρος της Τσεχίας Βάτσλαβ Χάβελ.

Ο Γκέρι αρχικά ονόμασε το κτήριο Φρεντ και Τζίντζερ, από τους διάσημους χορευτές Φρεντ Αστέρ και Τζίντζερ Ρότζερς, μιας και το κτήριο θυμίζει ένα ζευγάρι χορευτών. Όμως αυτό το παρατσούκλι δε χρησιμοποιείται συχνά, ενώ ακόμη και ο ίδιος ο Γκέρι αποδοκίμασε την ιδέα του, λέγοντας ότι φοβόταν να εισάγει αμερικανικό χολιγουντιανό κιτς στην Πράγα. Τη γυναίκα συμβολίζει ο γυάλινος πύργος ενώ τον άντρα αναπαριστά ο πύργος από σκυρόδεμα. Στην κορυφή του βρίσκεται μεταλλική κατασκευή με σχήμα φωλιάς γνωστή ως Μέδουσα. Ο γυάλινος πύργος λεπταίνει στη μεσότητά του, ώστε να μοιάζει με μέση γυναίκας και στηρίζεται σε κολώνες από σκυρόδεμα.

Στη θέση του κτηρίου αρχικά βρισκόταν μια νεο-αναγεννησιακή οικία που είχε χτιστεί στα τέλη του 19ου αιώνα αλλά καταστράφηκε κατά τη διάρκεια των συμμαχικών βομβαρδισμών της Πράγας το 1945. Ο χώρος καθαρίστηκε το 1960. Ο Βάτσλαβ Χάβελ ήταν συνιδιοκτήτης του διπλανού κτηρίου, όπου ζούσε μέχρι τη δεκαετία του 1990. Αρχικά ζήτησε αρχιτεκτονική μελέτη από τον Βλάντο Μίλουνιτς για μια πινακοθήκη και αργότερα η ολλανδική ασφαλιστική εταιρία Nationale-Nederlanden (σήμερα ING) συμφώνησε να χρηματοδοτήσει την κατασκευή, ύστερα από παράκληση του αντιπροσώπου της εταιρείας στην Πράγα, αλλά είχε ως στόχο τη δημιουργία ενός κτηρίου γραφείων. Επίσης ζήτησε τη συνεργασία του Μίλουνιτς με κάποιο διεθνούς φήμης αρχιτέκτονα. Ο Μίλουνιτς απευθύνθηκε αρχικά στον Ζαν Νουβέλ, ο οποίος απέρριψε την πρόταση λόγω της περιορισμένης έκτασης του χώρου. Στη συνέχεια απευθύνθηκε στον Φρανκ Γκέρι, ο οποίος αποδέχθηκε την πρόκληση το 1992. Εξαιτίας της εξαιρετικής οικονομικής κατάστασης της IGN εκείνη την εποχή, ο προϋπολογισμός ήταν σχεδόν απεριόριστος.

Το εννιαόροφο κτήριο που χορεύει στεγάζει κυρίως γραφεία και στην κορυφή του βρίσκεται πολυτελές εστιατόριο. Τους εσωτερικούς χώρους του κτηρίου σχεδίασε εν μέρει η Τσέχα αρχιτέκτονας Έβα Γιρίκνα.

## Παραπομπές


Κατηγορία:Κτίρια και κατασκευές στην Πράγα
Ντίμιταρ Αγγέλοφ

Ο **Ντίμιταρ Αγγέλοφ** (25 Αυγούστου 1979, Γιάμπολ) είναι Βούλγαρος πρώην διεθνής επαγγελματίας καλαθοσφαιριστής, ο οποίος αγωνιζόταν ως σμολ φόργουορντ/πάουερ φόργουορντ.

## Σταδιοδρομία
Ο Αγγέλοφ ξεκίνησε την καριέρα του στην γενέτειρα του με την ομάδα της Γιάμπολ το 1997, όπου παρέμεινε για πέντε χρόνια με μεγαλύτερες επιτυχίες την δεύτερη θέση στο πρωτάθλημα Βουλγαρίας το 2000-01 και την κατάκτηση του τίτλου την επόμενη σεζόν.

Το 2002-03, φόρεσε την φανέλα του Άρη Θεσσαλονίκης, με τον οποίο κατέκτησε το FIBA Champions Cup, κερδίζοντας στον τελικό την πολωνική Προκόμ Τρεφλ με 84-83 στο Αλεξάνδρειο Μέλαθρο. Για το ελληνικό πρωτάθλημα έπαιξε σε 26 αγώνες με μέσους όρους 5,2 πόντων και 3,2 ριμπάουντ, ενώ έπαιξε και στον τελικό του κυπέλλου Ελλάδας, όπου οι "κίτρινοι" ηττήθηκαν από τον Παναθηναϊκό με 81-76.

Το καλοκαίρι του 2003, υπέγραψε στην ΤΣΣΚΑ Σόφιας, στην οποία παρέμεινε για δύο σεζόν, κατακτώντας το κύπελλο Βουλγαρίας του 2004-05, όπου και αναδείχθηκε MVP του τελικού. Επίσης, έπαιξε στο FIBA Europe League All Star Game του 2005 και την επόμενη χρονιά φόρεσε την φανέλα της ουκρανικής Κίεβο, πριν επιστρέψει στην ΤΣΣΚΑ Σόφιας για το 2006-07.

Το 2007-08, ξεκίνησε με την Γιάμπολ, παίζοντας σε επτά παιχνίδια πριν υπογράψει στην Ολύμπια Λάρισας, με την οποία έπαιξε σε 21 αγώνες με μέσους όρους 5,7 πόντων και 2,1 ριμπάουντ. Το 2008-09, κατέκτησε και πάλι το πρωτάθλημα Βουλγαρίας με την ομάδα της Ακαντέμικ Σόφιας, ενώ την επόμενη σεζόν φόρεσε και πάλι την φανέλα της Γιάμπολ.

Το 2010-11, μεταγράφηκε στην ομάδα του Αχιλλέα Καϊμακλίου από την Κύπρο. Το 2011 συνέχισε στην Λέφσκι Σόφιας, κατακτώντας την Βαλκανική Λίγκα του 2013-14. Αποσύρθηκε από την ενεργό δράση το 2017.

## Εθνική ομάδα
Με την εθνική ομάδα της Βουλγαρίας αγωνίστηκε στα Ευρωμπάσκετ του 2005 και του 2009.

## Τίτλοι
* 3x Πρωταθλήματα Βουλγαρίας: (2002, 2009, 2017)
* 2x Κύπελλο Βουλγαρίας: (2005, 2014)
* 1x Βαλκανική Λίγκα: (2014)
* 1x FIBA Europe Champions Cup: (2003)

## Παραπομπές


## Πηγές
* ANGELOV, DIMITAR - Welcome to EUROLEAGUE BASKETBALL
* Dimitar Anguelov Player Profile
* Dimitar Anguelov Basketball Player Profile

Κατηγορία:Βούλγαροι καλαθοσφαιριστές
Κατηγορία:Σμολ φόργουορντ
Κατηγορία:Πάουερ φόργουορντ
Κατηγορία:Καλαθοσφαιριστές Εθνικής Βουλγαρίας
Κατηγορία:Καλαθοσφαιριστές Ευρωμπάσκετ 2005
Κατηγορία:Καλαθοσφαιριστές Ευρωμπάσκετ 2009
Κατηγορία:Καλαθοσφαιριστές Ακαντέμικ Σόφιας
Κατηγορία:Καλαθοσφαιριστές Κιέβου
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Α1 Εθνικής Ελλάδας
Κατηγορία:Ξένοι καλαθοσφαιριστές στην Ελλάδα
Κατηγορία:Καλαθοσφαιριστές Ολύμπιας Λάρισας
Κατηγορία:Καλαθοσφαιριστές Αχιλλέα Καϊμακλίου
Κατηγορία:Ξένοι καλαθοσφαιριστές στην Κύπρο